Bekreftet: Nordea flytter til Helsinki

Nordea har kommet med en endelig bestemmelse: De flagger ut.

HELSINKI: Flagget er heist til topps ved Nordeas nye hovedkontor i Helsinki. Vis mer byoutline Foto: Ints Kalnins Reuters

Publisert: Oppdatert: 6. september 2017 18:07 , Publisert: 6. september 2017 16:53

Ifølge en pressemelding sendt onsdag ettermiddag uttaler Nordea at Finland får bankens nye hovedkontor.

Aksjen stiger på nyhetene og er opp 1,5 prosent etter flyttingen til den finske hovedstaden ble kjent.

Valget stod mellom København, Stockholm og Helsinki.

Hovedkontoret ligger i dag i Stockholm.

På tross av den nylige flyttemeldingen, skjer det ingen endringer for Nordea i Norge.



Årsaken til flyttingen er en avgift som den svenske regjeringen har innført, for å dekke utgifter ved en eventuell bankkrise, en avgift som koster Nordea dyrt.

Det var i mars at den svenske regjeringen økte den årlige avgiften som banker betaler inn i et krisefond til 0,125 prosent av gjelden minus garanterte innskudd, fra 0,09 prosent, ifølge Bloomberg.

Etter kunngjøringen om økt avgift truet Nordea-sjefen med å flytte bankens hovedkontor.

Nødvendig av konkurransehensyn



– Styrets bestemmelse om flyttingen er en del av en seksmåneders prosess og utredning av Nordea konkurransevilkår, sier Bjørn Wahlroos i Nordea Banks styreleder.

PÅ TOPP: Styreleder i Nordea Bjørn Wahlroos flytter Nordeas hovedkontor til Helsinki. Vis mer byoutline Foto: Magnar Kirknes VG

Han forklarer i pressemeldingen at flyttingen til Helsinki er nødvendig for å konkurrere med andre europeiske storbanker.

Analytiker Matti Ahokas i Danske Bank mener Nordeas avgjørelse om å flytte er utelukkende positiv.

– Det er positivt for aksjeeierne og det har ingen betydning for kundene. Jeg ser på det som svært bra, sier Ahokas til Dagens industri.

– Det er positivt for Nordea å betale litt mindre, men enda viktigere er det at Nordea havner innenfor samme reguleringsstruktur som de større europeiske bankene, sier han.

Kan spare milliarder



Ifølge den amerikanske storbanken Citi kan Nordea spare milliarder på å flytte hovedkontoret ut av Sverige, og dermed slippe unna den nye avgiften som den svenske regjeringen har innført.

Citi anslår at avgjørelsen vil ha en nåverdi på 1,3 milliarder euro, 12 milliarder norske kroner, på grunn av lavere resolusjonsavgift og skatt.

Ifølge banken selv vil Nordea tjene et sted mellom 1 og 1,1 milliarder euro på flyttingen.

FLYTTESJAU: Nordea har lenge truet med å flagge ut fra Sverige, nå er det endelig – Helsinki trakk det lengste strået. Her ser vi konsernsjef Casper von Koskull. Vis mer byoutline Foto: Janerik Henriksson AFP

Det å flytte til Helsinki kunne redusere Nordeas kapitalkrav helt ned til 10,8 prosent, hvis den europeiske sentralbanken bruker samme metoder som for andre banker i eurosonen, mener Citi.

Finland er medlem av EUs bankunion.

– Fortsette å skape verdi

Ifølge Nordea vil kun et fåtall ansatte måtte flytte arbeidsplass på grunn av utflaggingen.

Konsernsjef Casper von Koskull understreker at banken er like dedikert nå, som før.

Les også Nordea tror utlendingenes kjøp vil gi kronehopp

– Vi skal fortsette å skape verdi for alle våre kunder, og vi skal holde fast på den samme nordiske virksomhetsmodellen som vi har i dag, sier von Koskull som legger til at alle nordiske hjemmemarkeder er like viktige som de var før utflaggingen.

Flere skandinaviske land vurderer nå å melde seg inn i EUs bankunion, og det ville være en fordel for Nordea å være omfattet av unionen og kunne konkurrere på like vilkår med andre banker.

Sverige bestemte seg i sommer for å lage en analyse av hva et medlemskap i bankunionen vil bety.

Også Danmark vurderer å bli medlem, ifølge Bloomberg.

NYTT HOVEDSETE: Finlands hovedstad Helsinki. Her med den berømte Kallio-katedralen. Vis mer byoutline Foto: Reuters

Pengetap for Sverige

Nordea har truet med utflagging lenge. Det var i mars at den svenske regjeringen økte den årlige avgiften som landets banker betaler inn i et krisefond, til 0,125 prosent av gjelden minus garanterte innskudd, opp fra 0,09 prosent, ifølge Bloomberg.

En flytting kan gjøre at landet taper milliarder av kroner. Nordea var ventet å betale opp mot seks milliarder kroner til Sverige i resolusjonsavgift, mens skatten kanskje er på 600 millioner kroner årlig, ifølge Nordea selv.

Samtidig vil svenske myndigheter nå slippe å berge banken om den skulle feile.

Det er ikke første gang myndigheter barker sammen med Nordea, men det er den dyreste krangelen til nå.

Nordea forsøkte i fjor å slå seg sammen med nederlandske ABN Amro, men det ble avvist av nederlandske myndigheter.

Les også Storbanken kan vedta flytting: Så mye sparer Nordea

Les også Høyesterett avviser DNB-anke om gruppesøksmål

Les også Johan (26) sluttet i Google for å satse på bitcoin

Her kan du lese mer om Nordea Bank Finland Sverige